मेरी मां का परिवर्तन ८० की उम्र में हुआ था। थोड़ा सा भी ऐसा कोई कारण नहीं लगता था कि वह परिवर्तित होंगी। बिल्कुल भी नहीं लगता था। मैं इस पूरी प्रकिया में जा सकता हूं और आपको बता सकता हूं कि क्यों उनका परिवर्तन एक आश्चर्यकर्म था पर आज रात मैं यह नहीं करूंगा। मैं उस समय के आश्चर्यकर्म की चर्चा करूंगा जो उसके पहले घटित हुआ। मैं अपने परिवार के साथ न्यूयार्क शहर में था। मैं प्रार्थना कर रहा था, और अचानक प्रार्थना के मध्य में, मुझे ऐसा प्रतीत हुआ कि मेरी मां का नया जन्म हो सकता है। मैंने डॉ कैगन को फोन किया और उनसे कहा कि वह जाकर प्रार्थना करें ताकि मां को मसीह के पास लाया जा सके। वह जाने में डर रहे थे क्योंकि मां पहले भी उन पर चीख चुकी थी जब वह उनके लिये प्रार्थना करने गये थे। परंतु मैंने उन पर जोर डाला कि परमेश्वर ने मुझसे कहा है कि अब मां बचायी जा सकती है। तो वह कार से उनके यहां पास पहुंचे, और बहुत आसानी से, उन्हें मसीह के पास ले आये − और मां का पूरा जीवन परिवर्तित हो गया। हां यह एक चमत्कार था। पर यह वह नहीं है जिस पर मैं जोर डालना चाहता हूं। मैंने अचानक कैसे जाना कि वह बचायी जा सकती है? मैं तो उनसे तीन हजार मील दूर था। मैं ने उनसे फोन पर भी बात नहीं की। पर मैं जानता था। कैसे? यही तो आश्चर्यकर्म था। यह सच में इतनी साधारण बात थी।